Ek is jammer, sê Corné Krige 16 jaar later | Netwerk24
02 November 2018 10:02
Corné Krige het die Bokke in 2002 aangevoer. Foto: Getty Images
Die voormalige Springbok-kaptein Corné Krige het om verskoning gevra vir ’n gevaarlike hoogvat op die Engelse skrumskakel Matt Dawson, 16 jaar ná afloop van die toetswedstryd.
What ban is this getting now? @matt9dawson pic.twitter.com/ap2D1RxZIx
— Josh Gray (@grayJ8n6) October 31, 2018
BBCSport berig beeldmateriaal van Krige se plettervat doen weer die rondte op sosiale media, met Dawson wat sê hy was “in die volgende dag in gestamp” en dat hy bekommerd is oor sy langtermyngesondheid as gevolg van sulke duikslae.
“Ek is onvoorwaardelik jammer. Ek was en is steeds verleë oor my gedrag daardie dag,” sê Krige.
“Ek hoop my kinders sien nooit daardie video nie.”
I’d love to say I remember it well but he knocked me in to the next day.... I played on for 10/15 mins calling all my club moves... unfortunately I do fear there’ll be plenty of consequences in the long term for me. #brutalgame #notformykids https://t.co/qRhRoX3mPI
Die voorval het in 2002 in die 53ste minuut van die Bokke se nederlaag met 3-55 teen die Rose op Twickenham gebeur.
Dawson sê hy kan nie die voorval onthou nie en dat hy aanhou speel het “vir 10 of 15 minute en al my klubrugby-bewegings uitgeroep het” in plaas van Engeland se bewegings.
Die Bokke moes vanaf die 24ste minuut met 14 spelers klaarkom nadat die slot Jannes Labuschagne met ’n rooikaart van die veld gestuur is omdat hy die losskakel Jonny Wilkinson laat geloop het.
Engeland is boonop ’n strafdrie in die tweede helfte toegeken vir Werner Greeff se hoogvat op Phil Christophers.
Die Bokke is ná afloop van die wedstryd deur die Engelse gekritiseer vir hulle taktiek.
Phil Larder, Engeland se hulpafrigter, het die Bokke daarvan beskuldig dat hulle “die lyn met ’n myl oortree” het, terwyl sir Clive Woodward, die hoofafrigter, gesê het “almal in die sport moet gaan kyk na wat in die wedstryd gebeur het”.
Wêreldrugby het die laaste paar jaar streng opgetree teen verdedigers wat kontak maak met hul teenstanders se kop.
I have apologised many times and on many platforms Matt but never to you directly. My sincere apologies. I was and am ashamed of my behaviour that day. Hope my kids never see the video. DM me your number would love to stay in touch? https://t.co/LVmMeZaBm9
— CorneKrige (@CorneKrige6) November 1, 2018
Meer oor: Bokke | Jaareindtoer | Corné Krige | Rose | Toetsrugby | Springbokke | Wêreldrugby